open-index/open-wikipedia-markdown huggingface dataset:
పమ్మిన రమాదేవి

**పమ్మిన రమాదేవి**  ఉపాధ్యాయురాలు. ఆమె 2015 భారత జాతీయ ఉత్తమ పురస్కార గ్రహీత.
## జీవిత విశేషాలు
ఆమె శ్రీకాకుళం జిల్లా లోని ఖద్దరుకు ప్రసిద్ధి చెందిన పొందూరు గ్రామంలో పమ్మిన కూర్మారావు, అమ్మలు దంపతులకు జూన్ 19 1972  న జన్మించారు. ఆమె తండ్రి కూర్మారావు ఉపాధ్యాయునిగా పనిచేసాడు. ఆయన పలు సమాజ సేవా కార్యక్రమాలతోపాటు తన వృత్తికి చేసిన సేవలకు గానూ జాతీయ ఉత్తమ ఉపాధ్యాయ పురస్కారాన్ని 1989 లో భారత ఉపరాష్ట్రపతి శంకర్ దయాళ్ శర్మ చేతుల మీదుగా అందుకున్నారు. ఆమె చిన్నతనం నుండి తన తండ్రి చేసే సేవా కార్యక్రమాల పట్ల ఆకర్షితురాలైంది. ఆమె 1995 లో ఉపాధ్యాయురాలిగా రాపాక గ్రామంలో వృత్తి జీవితాన్ని ప్రారంభించారు. ఆమె పొందూరు గ్రామానికి చెందిన ఉపాధ్యాయుడు యెచ్చిన గోపాలరావును వివాహమాడారు. ఆయన కూడా సమాజ సేవా కార్యక్రమాలూ చేస్తుండేవాడు. ఆయన విద్యారంగానికి, సమాజ సేవా కార్యక్రమాలకూ చేసిన కృషికి గానూ 2008 లో  జాతీయ ఉత్తమ ఉపాధ్యాయ పురస్కారాన్ని భారత రాష్ట్రపతి ప్రతిభా పాటిల్ నుండి అందుకున్నారు. రమాదేవి తన తండ్రి, భర్త యొక్క స్ఫూర్తితో వివిధ పాఠశాలలలో పనిచేస్తూ బాలల విద్యాభివృద్ధికి కృషిచేయడమే కాకుండా ఆ పాఠశాల మౌలిక సదుపాయాల కల్పనకు, భోధనోపకరణాలకొరకు విశేష కృషిచేసారు.

## సేవా కార్యక్రమాలు
ఆమె పనిచేసే పాఠశాలలో విద్యార్థులకు ప్రభుత్వం సూచించిన పద్ధతుల్లోనే విద్యాబోధన చేయటమే కాక  కృత్యాధారణ పద్ధతుల్లో, సరళమైన విధానాల్లో పాఠాలు చెప్పడం ఆమెకు అలవాటు. ఒకటో తరగతి విద్యార్థులకు చక్కటి పునాది అవసరమని, అటువంటి గట్టి పునాదులు వేయకపోతే భవిష్యత్తులో నష్టపోతారని రేడియో, టీవీలలో వచ్చే విద్యాబోధన కార్యక్రమాలను పిల్లలకు చూపి విద్యాబోధన చేసేది.  ప్రభుత్వం ప్రవేశపెట్టిన సి.సి.ఇ  విధానంలో విద్యార్థులకు  పాఠ్యాంశాలపై మంచి అవగాహన కలిగిస్తున్నది. ఆమె విద్యార్థులకు పుస్తకపరిజ్ఞానమే కాకుండా.. క్షేత్రపర్యటనల ద్వారా, కృత్యాల ద్వారా  విషయాన్ని ఆకలింపు చేసుకునే విధానాన్ని అందించి విద్యార్థులకు అవగాహన శక్తిని పెంపొందించే విద్యాబోధన చేస్తున్నారు.
## ఉత్తమ ఉపాధ్యాయ పురస్కారాలు
ఆమెకు 2014 లో శ్రీకాకుళం జిల్లా ఉత్తమ ఉపాధ్యాయ పురస్కారం లభించింది. 2015 సంవత్సరం ఆంధ్రప్రదేశ్ రాష్ట్ర ఉత్తమ ఉపాధ్యాయినిగా సెప్టెంబరు 5 2015 న ఆంధ్రా విశ్వవిద్యాలయంలో ముఖ్యమంత్రి నారా చంద్రబాబునాయుడు చేతులమీదుగా సన్మానింవబడినది. ఆమె జాతీయ ఉపాధ్యాయ పురస్కార గ్రహీత అయిన యెచ్చినగోపాలరావు సతీమణి. ఈ గ్రామానికి చెందిన జాతీయ ఉపాధ్యాయ పురస్కార గ్రహీత అయిన పి.కూర్మారావు యొక్క కుమార్తె. ఆమె పొందూరు మండలంలోని తండ్యాం ప్రాథమిక పాఠశాలలో ఉపాధ్యాయినిగా పనిచేస్తూ విశేషమైన సేవలందించారు.  ఈమె జాతీయ ఉత్తమ ఉపాధ్యాయ బహుమతి 2015 ను ఢిల్లీలో భారత రాష్ట్రపతి  ప్రణబ్ ముఖర్జీ నుండి సెప్టెంబరు 5, 2016 న అందుకున్నారు.

## చిత్రమాలిక
### ఒకే కుటుంబంలో మూడు జాతీయ ఉత్తమ ఉపాధ్యాయ పురస్కార విజేతలు

File:kurmarao.ponduru_march27.jpg| ఉపరాష్ట్రపతి శ్రీ శంకర దయాళ్ శర్మ ద్వారా అరార్డు స్వీకరిస్తున్న ఆమె తండ్రి పమ్మిన కూర్మారావు
File:Gopalarao,national,march24.jpg| రాష్ట్రపతి ప్రతిభాపాటిల్ ద్వారా జాతీయ అవార్డు స్వీకరిస్తున్న ఆమె భర్త గోపాలరావు
File:National teacher awardee-2016. pammina ramadevi 1, ponduru, srikakulam district.jpg|thumb|సెప్టెంబరు 5, 2016 న భారత రాష్ట్రపతి ప్రణబ్ ముఖర్జీ వద్ద నుండి జాతీయ ఉత్తమ ఉపాధ్యాయ పురస్కారాన్ని స్వీకరిస్తున్న పమ్మిన రమాదేవి.


## మూలాలు

వర్గం:ఉత్తమ ఉపాధ్యాయులు
వర్గం:జీవిస్తున్న ప్రజలు
వర్గం:1972 జననాలు
వర్గం:శ్రీకాకుళం జిల్లా మహిళా ఉపాధ్యాయులు
వర్గం:జాతీయ ఉత్తమ ఉపాధ్యాయ అవార్డు గ్రహీతలు
రత్న సాగర్

**రత్న సాగర్** తెలుగు చలనచిత్ర, టెలివిజన్ నటి. ఎక్కువగా సహాయ నటి పాత్రలు పోషించింది. తెలుగు, తమిళ సినిమాల్లో నటించింది.

## జీవితం
రత్న సాగర్ హైదరాబాద్ లో జన్మించింది. తండ్రి ఎం. నారాయణ స్వామి, తల్లి లక్ష్మీ భాయి. ఆమె భర్త పేరు విద్యాసాగర్. ఆమెకు నీహారిక, హారిక అనే ఇద్దరు కూతుర్లున్నారు. ఆమె ప్రస్తుతం హైదరాబాదు లో నివసిస్తుంది. ఆమె మాతృభాష తెలుగు. హిందీ, ఇంగ్లీషు, తమిళం మాట్లాడగలదు. ఆమె బి.ఏ చదివింది. 2011 లో కారాలు మిరియాలు సినిమాకు గాను ఉత్తమ హాస్యనటిగా నంది పురస్కారం లభించింది.

## నటన
ఆమె నాటకరంగంలో విశేషమైన అనుభం ఉంది. సుమారు 100 నాటకాలు, 3000 దాకా ప్రదర్శనలిచ్చింది. ఆమె 1987 లో జంధ్యాల సినిమా వివాహ భోజనంబు ద్వారా సినీరంగంలోకి ప్రవేశించింది. ఈ సినిమాలో ఆమె వీరభద్రరావు భార్యగా నటించింది. చూపులు కలిసిన శుభవేళ సినిమాలో బ్రహ్మానందం తల్లిగా నటించింది. 2011 లో వచ్చిన కారాలు మిరియాలు సినిమాలో నటనకు గాను ఉత్తమ హాస్యనటిగా నంది అవార్డునందుకుంది.

టీవీ సీరియళ్ళలో కూడా నటించింది. ఈటీవీలో ప్రసారమైన అందం అనే సీరియల్లో నటించింది.

## సినిమాలు
* వివాహ భోజనంబు
* చూపులు కలిసిన శుభవేళ
* నీకు నాకు పెళ్ళంట
* కారాలు మిరియాలు

## మూలాలు

వర్గం:తెలుగు సినిమా నటీమణులు
సంపత్ రాజ్

**సంపత్ రాజ్** (జననం: జనవరి 15, 1976) ఒక దక్షిణ భారతీయ సినీ నటుడు. తమిళ, తెలుగు, కన్నడ, మలయాళం సినిమాలలో ఎక్కువగా ప్రతినాయక, సహాయ పాత్రలలో నటించాడు.
మిర్చి, దమ్ము, శ్రీమంతుడు, లౌక్యం సినిమాల్లో గుర్తింపు పొందిన పాత్రల్లో నటించాడు.

## నటించిన చిత్రాల జాబితా
### తెలుగు

* పంజా
* మిర్చి
* దమ్ము
* ఓం 3D
* లౌక్యం
* రన్ రాజా రన్
* పవర్
* సన్నాఫ్ సత్యమూర్తి
* పండగ చేస్కో
* శ్రీమంతుడు
* బ్రూస్ లీ
* సోగ్గాడే చిన్నినాయనా
* కృష్ణ గాడి వీర ప్రేమా గాధ
* బాబు బంగారం (2016)
* వెంకీ మామ (2019)
* భీష్మ  (2020)
* షూట్ అవుట్ ఎట్ ఆలేర్ (2020) వెబ్‌సిరీస్‌
*రెడ్ (2021)
* చెక్ (2021)
*దృశ్యం 2 (2021)
*  అంతఃపురం - (2021) తమిళ్ \ తెలుగు
* బంగార్రాజు  (2022)
*యశోద (2022) 
*ఇట్లు మారేడుమిల్లి ప్రజానీకం(2022)
* బ్రహ్మ ఆనందం (2025)

## వెబ్‌సిరీస్‌
* వ్యవస్థ (2023)

## పురస్కారాలు
# నంది పురస్కారం - 2013 నంది పురస్కారాలు: ఉత్తమ ప్రతినాయకుడు (మిర్చి)
# సైమా అవార్డులు (2013): సైమా ఉత్తమ ప్రతినాయకుడు (మిర్చి)

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:కన్నడ సినిమా నటులు
వర్గం:తమిళ సినిమా నటులు
వర్గం:మలయాళ సినిమా నటులు
వర్గం:1976 జననాలు
ఉర్జిత్ పటేల్

**ఉర్జిత్ పటేల్** ( 1963 అక్టోబరు 18) ఒక భారతీయ ఆర్థికవేత్త, బ్యాంకర్,, భారతీయ రిజర్వ్ బ్యాంక్ గవర్నరు. రిజర్వు బ్యాంకు డిప్యూటీ గవర్నరుగా ఉన్నపుడు ద్రవ్య విధానం, ఆర్థిక విధానాలపై పరిశోధన, గణాంకాలు, సమాచార నిర్వహణ, బీమా డిపాజిట్లు, సమాచార హక్కు లాంటి అంశాలు చూసుకునే వాడు. 2016 ఆగస్టు 20 న భారత ప్రభుత్వం రఘురాం రాజన్ తరువాత రిజర్వు బ్యాంకు గవర్నరుగా ఉర్జిత్ పటేల్ ను నియమిస్తూ నిర్ణయం తీసుకుంది. రఘురాం రాజన్ పదవీ కాలం 2016 సెప్టెంబరు 4 తో ముగిసింది.సెప్టెంబరు 4 ఆదివారం, సోమవారం వినాయక చవితి సెలవు రోజు కావడంతో 2016 సెప్టెంబరు 6 న ఉర్జిత్ పటేల్ పదవీ బాధ్యతలు స్వీకరించాడు.

## జీవితం
ఉర్జిత్ పటేల్ 1963 అక్టోబర్ 28న కెన్యాలో జన్మించాడు. అతని తాతలు గుజరాత్ రాష్ట్రంకు చెందినవారు. పటేల్ భారత స్థూల ఆర్థిక శాస్త్రం, పబ్లిక్ ఫైనాన్స్, మౌలిక సదుపాయాలు, ఆర్థిక మధ్యవర్తిత్వం, అంతర్జాతీయ వాణిజ్యం, వాతావరణ మార్పుల ఆర్థిక శాస్త్రం రంగాలలో  అనేక సాంకేతిక ప్రచురణలు, పత్రాలను రాయడం జరిగింది.

లండన్ స్కూల్ ఆఫ్ ఎకనామిక్స్ నుంచి  ఆర్ధిక శాస్త్రం(ఎకనామిక్స్) లో బ్యాచిలర్ డిగ్రీ పూర్తి చేసి, 1986లో ఆక్స్ ఫర్డ్ యూనివర్సిటీ నుంచి ఎంఫిల్ పట్టా పొందాడు. 1990లో యేల్ విశ్వవిద్యాలయం నుంచి ఆర్థిక శాస్త్రంలో డాక్టరేట్ పొందాడు. 2009 నుంచి బ్రూకింగ్స్ ఇన్ స్టిట్యూషన్ లో నాన్ రెసిడెంట్ సీనియర్ ఫెలోగా ఉన్నారు.

జనవరి 2013 లో రిజర్వ్ బ్యాంక్ ఆఫ్ ఇండియా  డిప్యూటీ గవర్నర్ గా  నియమించబడటానికి ముందు ఉర్జిత్ పటేల్  భారత పౌరసత్వం పొందాడు.

## పదవులు
ఉర్జిత్  పటేల్  వృత్తి పరంగా ఎన్నో కీలక పదవులను చేపట్టడం జరిగినది, వాటిలో కొన్ని 1997 నుంచి 2006 వరకు ఐడీఎఫ్ సీ లిమిటెడ్ లో చీఫ్ పాలసీ ఆఫీసర్ గా,1998 నుంచి 2001 వరకు న్యూఢిల్లీలోని ఆర్థిక వ్యవహారాల మంత్రిత్వ శాఖకు కన్సల్టెంట్ గా పనిచేశాడు. 1990 నుంచి 1995 వరకు అంతర్జాతీయ ద్రవ్య నిధి (ఐఎంఎఫ్)లో అమెరికా, భారత్, బహమాస్, మయన్మార్  సంభందించిన వాటిలో (డెస్క్) పనిచేశాడు. 

* సలహాదారు, బోస్టన్ కన్సల్టింగ్ గ్రూప్
* ప్రెసిడెంట్, బిజినెస్ డెవలప్మెంట్, రిలయన్స్ ఇండస్ట్రీస్
* ఎగ్జిక్యూటివ్ డైరెక్టర్, ఇన్ఫ్రాస్ట్రక్చర్ డెవలప్మెంట్ ఫైనాన్స్ కంపెనీ (1997-2006)
* భారత ప్రభుత్వ ఇంటిగ్రేటెడ్ ఎనర్జీ పాలసీ కమిటీ సభ్యుడు (2004-2006)
* నాన్ ఎగ్జిక్యూటివ్ డైరెక్టర్, గుజరాత్ స్టేట్ పెట్రోలియం కార్పొరేషన్
* మల్టీ కమోడిటీ ఎక్స్ఛేంజ్ ఆఫ్ ఇండియా లిమిటెడ్ నాన్ ఎగ్జిక్యూటివ్ డైరెక్టర్
* డిప్యూటీ గవర్నర్, రిజర్వ్ బ్యాంక్ ఆఫ్ ఇండియా
* గవర్నర్, రిజర్వ్ బ్యాంక్ ఆఫ్ ఇండియా (4 సెప్టెంబర్ 2016 నుండి 2018)

### ప్రస్తుతం

ఉర్జిత్ పటేల్  2016 సెప్టెంబర్ నుంచి 2018 డిసెంబర్ వరకు  భారత రిజర్వ్ బ్యాంక్ (ఆర్బీఐ) 24వ గవర్నర్ గా  పనిచేయడం జరిగింది.  ఈ సమయంలో జరిగిన పెద్దనోట్ల రద్దుతో పాటు, వ్యక్తిగత కారణాలతో పటేల్ తన పదవికి రాజీనామా చేసిన తొలి గవర్నర్ గా గుర్తింపు పొందినాడు. ఉర్జిత్ పటేల్  ప్రస్తుతం బీజింగ్ కేంద్రంగా పనిచేసే బహుళజాతి అభివృద్ధి పెట్టుబడి బ్యాంకు ఏషియన్ ఇన్ ఫ్రాస్ట్రక్చర్ ఇన్వెస్ట్ మెంట్ బ్యాంక్ (ఏఐఐబీ) ఉపాధ్యక్షుడిగా పనిచేస్తున్నాడు.పటేల్ ఆర్థిక శాస్త్రంపై అనేక పుస్తకాలు, పత్రాలను ప్రచురించాడు.

## మూలాలు

వర్గం:రిజర్వ్ బ్యాంకు గవర్నర్లు
వర్గం:ఆర్థిక శాస్త్రవేత్తలు
వర్గం:1963 జననాలు
వర్గం:భారతీయ ఆర్థిక శాస్త్రవేత్తలు
అక్షా పార్ధసాని

**అక్షా పార్ధసాని** భారతీయ సినిమా నటి. ఆమె యువత, రైడ్, కందిరీగ వంటి తెలుగు చిత్రాలలో నటించింది. సినీమాల్లోకి రాకముందు మోడల్ గా చేస్తూ కోకోనట్, ప్యారాషూట్ ఆయిల్, క్యాడ్ బరీ వంటి ప్రచార చిత్రాలలో నటించింది. ముంబైలో జన్మించిన అక్షా డిగ్రీ వరకు చదువుకుంది. తెలుగు, మళయాల, తమిళ సినిమాలలో నటించిన అక్షా తొలిసారిగా 2007లో మళయాలంలో వచ్చిన గోల్ సినిమాలో నటించింది.

అక్ష, సింధీ నేపథ్య కుటుంబం వచ్చిన నటి. 5వ తరగతి చదువుతున్న సమయంలోనే మోడలింగ్ చేయడం ప్రారంభించి, సుమారు 75 ప్రకటనలలో నటించింది. మళయాలంలో వచ్చిన గోల్ సినిమాలో అక్షను చూసిన యువత సినిమా దర్శకుడు తన సినిమాలో తన సినిమాలో హీరోయిన్ గా తీసుకున్నారు. 10వ తరగతి సమయంలోనే గోల్ సినిమా పూర్తయింది. బ్యాంగిల్స్ అనే మలయాళ చిత్రంలో ప్రత్యేక పాటలో కనిపించింది.

రెండు సంవత్సరాల విరామం తరువాత బెంగాల్ టైగర్ సినిమాలో అతిథి పాత్రలో నటించింది.

## సినీసమహారం

## మూలాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
ప్రేమ మనసులు

**ప్రేమ మనసులు** 1969, ఏప్రిల్ 25న విడుదలైన తెలుగు డబ్బింగ్ సినిమా. తమిళ భాషలో నిర్మించబడిన అన్బె వా అనే సినిమా దీనికి మాతృక.

## పాటలు
# ఆనంద భావవీధి పోదాం - ఘంటసాల,పి.సుశీల - రచన: అనిసెట్టి 
# నే భావించే నవయువతి - ఘంటసాల,పి.సుశీల - రచన: అనిసెట్టి 

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:ఎం.జి.రామచంద్రన్ నటించిన సినిమాలు
వర్గం:బి.సరోజాదేవి నటించిన సినిమాలు
లైన్‌మెన్స్ ప్లయర్స్

**లైన్‌మెన్స్ ప్లయర్స్** (**Lineman's pliers**, **Cutting pliers** - **కటింగ్ ప్లయర్**) అనేది ప్రధానంగా వైర్లను, కేబుళ్లను గట్టిగా పట్టుకొనుటకు, మెళిపెట్టడానికి, వంచడానికి, కత్తిరించడానికి ఎలక్ట్రిసీయన్లు, ఇతర పనివాళ్లు ఉపయోగించే ప్లయర్ల యొక్క ఒక రకం.

వర్గం:పరికరాలు
గోపీచంద్ బ్యాడ్మింటన్ అకాడమీ

**గోపీచంద్ బ్యాడ్మింటన్ అకాడమీ** హైదరాబాదులోని ఒక బ్యాడ్మింటన్ శిక్షణా కేంద్రం. 2001 లో ఆల్ ఇంగ్లాండ్ ఓపెన్ బ్యాడ్మింటన్ ఛాంపియన్ షిప్ గెలిచిన పుల్లెల గోపీచంద్ ఆధ్వర్యంలో ఇది నిర్వహించబడుతోంది. ఈ శిక్షణా కేంద్రంలో సైనా నెహ్వాల్, పి. వి. సింధు, పారుపల్లి కశ్యప్, కిడాంబి శ్రీకాంత్, గురుసాయి దత్, అరుణ్ విష్ణు లాంటి క్రీడాకారులు శిక్షణ పొందారు. 

## చరిత్ర
2001 లో ఆల్ ఇంగ్లాండ్ ఓపెన్ బ్యాడ్మింటన్ ఛాంపియన్ షిప్ గెలిచేటప్పటికి గోపీచంద్ వయస్సు 27 ఏళ్ళు. అప్పటికే అతన్ని గాయాలు వేధించేవి. తను కొద్దికాలమే ఆడగలనని తెలుసుకున్న గోపీచంద్ తరువాతి తరం క్రీడాకారుల కోసం భారత్ లో ఒక ప్రపంచ స్థాయి బ్యాడ్మింటన్ శిక్షణా కేంద్రాన్ని నెలకొల్పాలని అనుకున్నాడు. అప్పటి ఆంధ్రప్రదేశ్ ప్రభుత్వం అతని కృషికి గుర్తింపుగా 2003 లో హైదరాబాదులోని గచ్చిబౌలి ప్రాంతంలో 5 ఎకరాల స్థలం కేటాయించింది. ఈ స్థలాన్ని 45 సంవత్సరాల పాటు అతి తక్కువ లీజుకు ఇచ్చింది. అదే సమయంలో గోపీచంద్ బ్యాడ్మింటన్ ఆట వస్తువుల తయారీ దారైన యోనెక్స్ తో, ఒక విదేశీ శిక్షకుడు కూడా ఉండేలా ఒక ఒప్పందం కుదుర్చుకుంటున్నాడు. 

## మూలాలు

వర్గం:క్రీడలు
శివకృష్ణ

**శివకృష్ణ** ఒక తెలుగు సినీ నటుడు. సుమారు 100 సినిమాలకు పైగా నటించాడు. 1998 లో ఆయనకు కిన్నెర అవార్డు లభించింది. 1981 లో వచ్చిన మరో మలుపు ఆయన మొదటి చిత్రం.

శివకృష్ణ మొదటగా భారతీయ జనతా పార్టీలో చేరాడు. తరువాత తెలుగు దేశం పార్టీ లోకి మారి ఆ పార్టీ తరపున ఎన్నికల్లో ప్రచారం చేశాడు. 2015 లో *మా* ఎన్నికల్లో మంచు లక్ష్మితో పాటు ఉపాధ్యక్షుడిగా ఎన్నికయ్యాడు.
thumb|అల్లడి రాముడు

## నటించిన సినిమాలు

* ఆడపడుచు
* ఊరేగింపు (1988)
* ఆయుధం (1990)
* అల్లుడు దిద్దిన కాపురం (1991)
* పదండి ముందుకు (1985 సినిమా)
* మంత్రదండం
* ఆగ్రహం
* బెబ్బులి వేట
* నాగభైరవ
* ముందడుగు
* రోజులు మారాయి
* దండయాత్ర
* ఎదురులేని మొనగాళ్ళు
* సంఘర్షణ
* గాయం (1993)
* ఇంద్ర
* అతడే ఒక సైన్యం
* ఈశ్వర్
* జయం
* మీనాక్షి
*అల్లరి రాముడు (2002)
*విజయం (2003)
* విలన్ (2003)
* శంఖారావం (2004)
* జగద్గురు శ్రీ షిర్డీ సాయిబాబా (2009)
* శ్రీరామ్
* చెన్నకేశవరెడ్డి
* ఆడది (1990)
* ఉద్వేగం (2024)

## మూలాలు

## బయటి లింకులు
* 

వర్గం:తెలుగు సినిమా నటులు
పెళ్ళిపందిరి (1997 సినిమా)

**పెళ్ళిపందిరి ** 1997లో కోడి రామకృష్ణ దర్శకత్వంలో విడుదలైన తెలుగు చలనచిత్రము. ఇందులో జగపతి బాబు, పృథ్వీ రాజ్, రాశి ముఖ్యమైన పాత్రల్లో నటించారు. వందేమాతరం శ్రీనివాస్ సంగీత దర్శకత్వం వహించాడు.

## కథ
ప్రకాష్ ఒక ధనవంతుల బిడ్డ. అనాథ అయిన గోవింద్, ప్రకాష్ మంచి స్నేహితులు. ప్రకాష్ తండ్రికి ఇష్టం లేకపోయినా గోవిందుతో స్నేహాన్ని మాత్రం వదులుకోడు. అందుకోసం తల్లిదండ్రులను ఎదిరించడానికి కూడా వెనుకాడడు. పెద్దయిన తర్వాత ప్రకాష్ కు విదేశాల్లో చదువుకోవడానికి అవకాశం వస్తుంది. ప్రకాష్ వెళ్ళిపోగానే అతని తల్లిదండ్రులు వాళ్ళ ఇంట్లోనే ఉన్న గోవింద్ ను దొంగతనం నేరం మోపి ఇంట్లోంచి వెళ్ళగొట్టాలని ప్రయత్నం చేస్తుండగా తన స్నేహితుడికి ఎటువంటి ఇబ్బంది కలుగకూడదని అతనికి చెప్పకుండా గోవిందే ఇల్లు విడిచి వచ్చేస్తాడు. ఒక కాలనీలో చేరుకుని గెటప్ మార్చుకుని అక్కడి వాళ్ళకి చిన్న చితకా పనులు చేస్తూ సాయపడుతుంటాడు.

## తారాగణం
* గోవింద్ గా జగపతి బాబు
* ప్రకాష్ గా పృథ్వీ రాజ్
* రాశి
* రఘునాథ రెడ్డి
* కాస్ట్యూమ్స్ కృష్ణ
* మల్లికార్జున రావు
* సుధాకర్
* కళ్ళు చిదంబరం
* సుహాసిని
* శరత్ బాబు
* మాస్టర్ ఆనంద్
* మాస్టర్ శ్రీనివాస్
* మిఠాయి చిట్టి
* రాధా ప్రశాంతి

## సాంకేతికవర్గం
## సంగీతము
* దోస్త్ మేరా దోస్త్ , రచన; సిరివెన్నెల సీతారామశాస్త్రి గానం. ఎస్. పి., బాలసుబ్రహ్మణ్యం, మనో 
*
*
* నేస్తమా ఇద్దరి లోకం ఒకటే లేవమ్మా , రచన: గురు చరణ్, గానం. ఎస్ పి బాలసుబ్రహ్మణ్యం , గోపికా పూర్ణిమ
* అనగనగా ఒక నిండు చందమామ, రచన: ,సీతారామశాస్త్రి గానం. ఎస్ పి బాలసుబ్రహ్మణ్యం, చిత్ర
* ఇదే మంచి రోజంది ముచ్చటగా , రచన: సిరివెన్నెల సీతారామశాస్త్రి, గానం . ఎస్ పి బాలసుబ్రహ్మణ్యం,             స్వర్ణలత
* చూడచక్కని జింకపిల్లరా, రచన: భువన చంద్ర, గానం. ఎస్ పి బాలసుబ్రహ్మణ్యం, స్వర్ణలత 

## మూలాలు

## బయటి లంకెలు

వర్గం:1997 తెలుగు సినిమాలు
పెళ్ళి పందిరి (1966 సినిమా)

**పెళ్ళిపందిరి** 1966, ఏప్రిల్ 8న విడుదలైన తెలుగు డబ్బింగ్ సినిమా.

ఇందులో అశోకన్, నగేష్,చంద్రకాంత నటులుగా ఉన్నారు.ఈ చిత్ర దర్శకుడు **శాండో** ఎం.ఎం.ఎ.చిన్నప్ప దేవర్.

## పాటలు
# అడిగిన హృదయం పాడెను రాగం - ఘంటసాల, పి.సుశీల - రచన:రాజశ్రీ 
# ఏనాడో కలిశానో నిన్ను - ఘంటసాల, పి.సుశీల - రచన: రాజశ్రీ 
# నాటు బండి కదలసాగేను , పి.సుశీల, రచన: రాజశ్రీ 
# ఉన్న వెతల వచ్చితి, మాధవపెద్ది బృందం, రచన: రాజశ్రీ 
# పశువులు చేరిన మందకాడ, పిఠాపురం బృందం, రచన: రాజశ్రీ.

## మూలాలు


* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:జె.వి.రాఘవులు సంగీతం అందించిన సినిమాలు
అలపాటి లక్ష్మి

**అలపాటి లక్ష్మి** ఒక తెలుగు సినీ నటి. ఎక్కువగా సహాయ పాత్రలు పోషిస్తుంటుంది. దాదాపు 60 కి పైగా సినిమాలలో నటించింది.
టీవీ సీరియళ్ళలో కూడా నటించింది. 1984 లో చంద్రమోహన్, మురళీమోహన్ కథానాయకులుగా నటించిన కాయ్ రాజా కాయ్ అనే సినిమా ద్వారా వెండితెరకు పరిచయం అయ్యింది. ఈసినిమా అలపాటి రంగారావు నిర్మించగా, పరుచూరి సోదరులు దర్శకత్వం వహించారు.

## సినిమాలు
* కాయ్ రాజా కాయ్
* బాబాయి హోటల్
* ఏవండీ ఆవిడ వచ్చింది
* యమజాతకుడు
* శ్రీరాములయ్య
* విజయం
* కొమరం పులి
* కుందనపు బొమ్మ
* బ్యాండ్ బాజా
* చందమామలో అమృతం
* దుర్గి
* సుకుమారుడు

## సీరియళ్ళు
దూరదర్శన్ లో ప్రసారమైన భమిడిపాటి రాధాకృష్ణ కథలు ధారావాహిక లో ఈమె నటుడు సుత్తివేలు తో కలిసి నటించింది. ఈమె నటించిన మరికొన్ని సీరియళ్ళు.
* రాధ మధు (మా టీవీ)
* కొంచెం ఇష్టం కొంచెం కష్టం
* లయ (మా టీవీ)
* దామిని (జెమిని టివి)

## మూలాలు

వర్గం:తెలుగు సినిమా నటీమణులు
జెన్నీ

**జెన్నీ** గా పేరుగాంచిన **పోలాప్రగడ జనార్ధనరావు** ఒక ప్రముఖ సినీ, టీవీ నటుడు, మూకాభినయ (మైమ్) కళాకారుడు. 400 కి పైగా సినిమాలు, 1000 కి పైగా టీవీ కార్యక్రమాల్లోనూ నటించాడు.100 దాకా రేడియో కార్యక్రమాల్లో పాల్గొన్నాడు.

## జీవితం
జనార్ధన రావు రాజమండ్రికి సమీపంలోని ఆలమూరు లో ఒక తెలుగు బ్రాహ్మణ కుటుంబంలో పోలాప్రగడ సుబ్బారావు, లక్ష్మీదేవి దంపతులకు పదిమంది సంతానంలో ఒకడుగా జన్మించాడు. మచిలీపట్నంలో పీయూసీ చదివాడు. బడిలో ఉన్నప్పుడు ఆల్ ఇండియా బ్యాడ్మింటన్ చాంపియన్ షిప్ లో జాతీయ స్థాయిలో పాల్గొన్నాడు. భీమవరంలో బీ.కాం, హైదరాబాదు ఉస్మానియా విశ్వవిద్యాలయంలో ఎం.కాం చదివాడు. తరువాత ఆయనకు ఇసిఐఎల్ లో అసిస్టెంటు డైరెక్టరుగా ఉద్యోగం లభించింది.
ఉద్యోగ బాధ్యతల వలన సినీరంగం పై ఎక్కువ దృష్టి సారించలేదు. 2000 లో తన ఉద్యోగానికి స్వచ్ఛంద పదవీ విరమణ చేశాక సినిమాల మీద దృష్టి కేంద్రీకరించేందుకు సమయం చిక్కింది. ఆయనకు ఇద్దరు పిల్లలు; ఒక అమ్మాయి, ఒక అబ్బాయి. అబ్బాయి బ్యాంకింగ్ రంగంలో స్థిరపడ్డాడు. అమ్మాయికి వివాహమైంది.

## కెరీర్
ఆయన పదో ఏటనే నాటకాల్లో నటించడం మొదలుపెట్టాడు.యువనటుడిగా ఎదిగిన తర్వాత సినిమాల్లో నటించే అవకాశం వచ్చింది. ప్రముఖ దర్శకుడు జంధ్యాల ఈయన ప్రదర్శిస్తున్న ఒక నాటకానికి అతిథిగా వచ్చి అహ నా పెళ్ళంట సినిమాలో అవకాశం ఇచ్చాడు.అప్పుడే తెలుగు సినీ పరిశ్రమ నెమ్మదిగా మద్రాసు నుండి హైదరాబాదుకు మారుతుంది.నటులను మద్రాసు నుండి హైదరాబాదుకు తీసుకురావడం ఖర్చుతో కూడుకున్న పని అవడంతో హైదరాబాదులో ఉన్న నటులకు అవకాశాలు పెరిగాయి.అప్పట్లో అక్కడ ఈసీఐఎల్ లో ఉద్యోగం చేస్తున్న జెన్నీకి వరుసగా అవకాశాలు వచ్చాయి.

యమలీల లో ఆయన పోషించిన పత్రికా సంపాదకుడి పాత్ర మంచి పేరు తీసుకు రావడంతో వరుసగా అలాంటి పాత్రల్లోనే అవకాశాలు వచ్చాయి.మరొక సినిమాలో చర్చి ఫాదర్ వేషం ఆదరణ పొందడంతో ఆయన నటించిన దాదాపు 400 సినిమాల్లో సుమారు 100 సినిమాల్లో చర్చి ఫాదర్ వేషం వేయాల్సి వచ్చింది. 

ఆయన సినిమా రంగానికి వచ్చిన కొత్తల్లో సహాయ దర్శకులుగా ఉన్న శ్రీను వైట్ల, వి. వి. వినాయక్ లాంటి దర్శకులు ఆయన్ను గుర్తుంచుకుని ఇప్పటికీ తమ సినిమాల్లో అవకాశాలు కల్పిస్తున్నారు.

## ఇతర రంగాలు
శంకరమంచి పార్థసారధి అనే రచయిత, తల్లావజ్జల సుందరం అనే నాటక దర్శకుడితో కలిసి శ్రీ మురళీ కళా నిలయం పేరుతో ఇప్పటికీ నాటక ప్రదర్శనలిస్తున్నాడు.మధు ఫిల్మ్ ఇన్‌స్టిట్యూట్‌లోను, నిజాం కాలేజీలోనూ థియేటర్ ఆర్ట్స్ ఫ్యాకల్టీగా కూడా పనిచేస్తున్నాడు.రచయితగా యాభైకి పైగా కథలు రాశాడు.అందులో ఓ పదిహేను కథలు బహుమతిని గెలుచుకున్నాయి. 
*2012, 2013 సంవత్సరాలకుగాను తన కథలకు  రెండు సార్లు సోమేపల్లి సాహితీ పురస్కారం అందుకున్నారు.

## సినిమాలు
*ఆంటీ (1995)
* అహ నా పెళ్ళంట
* విజయ్ (1989)
* తోడు (1997)
* ప్రాణదాత
* మాయలోడు
* యమలీల
* హలో బ్రదర్
* ఠాగూర్
* మిస్టర్ గిరీశం (2009)
* ఆ ఒక్కడు (2009)
* వేట (2009)
* అయ్యారే (2012)
* అయ్యప్ప దీక్ష (2006)
* శ్లోకం (2005)
* ఒక పెళ్ళాం ముద్దు రెండో పెళ్ళాం వద్దు (2004)
* ప్రేమించుకున్నాం పెళ్ళికి రండి (2004)
* నేను పెళ్ళికి రెడీ (2003)
* నీతో వస్తా (2003)
* చంటిగాడు (2003)
* విలన్ (2003)
* దూకుడు
* రెడీ
* ఆగడు
* సేవకుడు (2013)
*అతడు ఆమె ప్రియుడు (2022)
* సురాపానం (2022)
* సావిత్రి w/o సత్యమూర్తి
* జ్యుయల్ థీఫ్ (2024)
* ఉప్పు కప్పురంబు (2025)

## మూలాలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:సోమేపల్లి సాహితీ పురస్కార గ్రహీతలు
పెళ్ళంటే భయం

**పెళ్ళంటే భయం** 1967 సెప్టెంబరు 28న విడుదలైన తెలుగు డబ్బింగ్ సినిమా. తమిళ మూలం పేరు చంద్రోదయం (சந்திரோதயம்).

## పాటలు
# ఆశలతో ఆడెనే నా యెదయే ఊగెనే - ఘంటసాల, పి.సుశీల
# గట్టి మేళం కొట్టిన కల్యాణం చిటి తాళం కట్టిన కల్యాణం - పి.సుశీల
# చంద్రోదయం ఒక పిలైనదో చందామరే చెలి కనైనదో - ఘంటసాల, పి.సుశీల
# బుద్ధుడు, ఏసు, గాంధీ పుట్టిన భూమిని కనలేరా - మాధవపెద్ది
# సన్యాసమెందుకు చాలించు - టి.ఎం.సౌందరరాజన్, శిర్కాళి గోవిందరాజన్

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:ఎం.జి.రామచంద్రన్ నటించిన సినిమాలు
లావణ్య త్రిపాఠి

**లావణ్య త్రిపాఠి** ఒక మోడల్, సినీ నటి. తెలుగు, తమిళ, హిందీ భాషలలో పలు చిత్రాలలో నటించింది. 2012 లో వచ్చిన అందాల రాక్షసి సినిమా ద్వారా లావణ్య చిత్రరంగంలోకి ప్రవేశించింది.

## బాల్యం
లావణ్య త్రిపాఠి ఉత్తర ప్రదేశ్ లోని అయోధ్యలో జన్మించింది. ఉత్తరాఖండ్ లోని డెహ్రాడూన్లో పెరిగింది. ఆమె తండ్రి హైకోర్టు న్యాయవాది, తల్లి ఉపాధ్యాయినిగా పదవీ విరమణ చేసింది. ఆమెకు ఒక చెల్లెలు, ఒక తమ్ముడు ఉన్నారు. మార్షల్స్ స్కూల్ విద్యాభ్యాసం పూర్తి చేసుకున్న తర్వాత ఆమె ముంబైకి వెళ్ళి రిషి దయారాం నేషనల్ కాలేజీలో ఆర్థికశాస్త్రంలో పట్టా పుచ్చుకుంది.

ఆమెకు చిన్నప్పటి నుంచీ గ్లామర్ పరిశ్రమలో ప్రవేశించాలని ఉండేది. కానీ తండ్రి కోరిక మేరకు చదువు పూర్తి చేసి తరువాత మోడలింగ్ లో, టీవీ కార్యక్రమాల్లోకి ప్రవేశించింది. 2006 లో ఆమె మిస్ ఉత్తరాఖండ్ కిరీటం గెలుచుకున్నది.

## వ్యక్తిగత జీవితం
లావణ్య త్రిపాఠి, వరుణ్ తేజ్ ల నిశ్చితార్థం 2023 జూన్ 09న హైదరాబాద్‌లోని నాగబాబు ఇంట్లో కుటుంబ సభ్యులు, సన్నిహితుల సమక్షంలో జరిగింది. వరుణ్‌తేజ్- లావణ్య త్రిపాఠిల వివాహం నవంబరు 01న  ఇటలీ సియెనాలోని బోర్గోశాన్ ఫెలిసీ రిసార్ట్‌లో జరిగింది. ఈ జంటకు 2025 సెప్టెంబర్ 10న కుమారుడు జన్మించాడు.

వరుణ్‌-లావణ్య దంపతులు దసరా పర్వదినం సందర్భంగా తమ బిడ్డకు 'వాయువ్‌ తేజ్‌' గా నామకరణం చేశారు. 
## నటించిన సినిమాలు

## టెలివిజన్ \వెబ్ సిరీస్

## అవార్డులు

## మూలాలు

## బయటి లంకెలు
* 

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
హంసా నందిని

**హంసా నందిని** తెలుగు సినీనటి, మోడల్, డ్యాన్సర్.

మా స్టార్స్ పత్రికకు, సెలబ్రిటీ క్రికెట్ లీగ్, హైదరాబాద్ ఇంటర్నేషనల్ ఫ్యాషన్ వీక్ 2011,2013లకు ప్రచారకర్తగా చేశారు. మరాటీ కుటుంబం నుండి వచ్చింది. హంసా నందిని అసలు పేరు పూనం. అనుమానాస్పదం సినిమా సమయంలో దర్శకుడు వంశీ హంసా నందినిగా మార్చారు. 2014లో గుణశేఖర్ దర్శకత్వంలో వచ్చిన చారిత్రక సినిమా రుద్రమదేవి సినిమాలో మదనిక పాత్రలో కనిపించింది.

## వ్యక్తిగత జీవితం
హంసా నందిని పూనేలో పుట్టి, పెరిగింది. మోడలింగ్ చేయడంకోసం ముంబైకి వచ్చింది. 2002 నుంచి మోడలింగ్ రంగంలో ఉంటూ, పలు టెలివిజన్ ప్రకటనలలో నటించింది. ఆమె కామర్స్ లో డిగ్రీ పూర్తిచేసిన హంసా నందిని 2009 లో హ్యూమన్ రిసోర్స్ కోర్స్ లో చేరింది.

2013 లో మిర్చి, భాయి, అత్తారింటికి దారేది, రామయ్యా వస్తావయ్యా, బాలకృష్ణ హీరోగా నటించిన లెజెండ్ సినిమాలలో ప్రత్యేక గీతాలలో నటించింది.

2021 లో తాను రొమ్ము క్యాన్సర్ వ్యాధి బారిన పడ్డట్లు తెలిపింది. ఇందుకోసం ఈమె శస్త్రచికిత్స చేయించుకుంది. జన్యుపరంగా ఆ వ్యాధి తిరగబెట్టే అవకాశం ఉండటంతో ఇంకా మరిన్ని శస్త్రచికిత్సలు, కీమోథెరపీ చికిత్సలు చేయించుకున్నట్లు తెలిపింది. ఈమె తల్లి కూడా 2003 లో క్యాన్సర్ వ్యాధితోనే మరణించింది.

క్యాన్సర్ ని జయించిన హంసా నందిని తిరిగి సెట్‌ లో 2022 డిసెంబరు 7న అడుగుపెట్టారు. ప్రస్తుతం ఆమె సినిమాలపై దృష్టి పెట్టింది.

## చిత్ర సమహారం

## మూలాలు

వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:హిందీ సినిమా నటీమణులు
వర్గం:క్యాన్సర్ సర్వైవర్
గీతా మెహతా

**గీతామెహతా** (1943 - 2023 సెప్టెంబరు 16) భారతీయ రచయిత్రి. ఆమె న్యూఢిల్లీలో సుప్రసిద్ధమైన ఒడియా కుటుంబంలో జన్మించింది. ఆమె భారత స్వాతంత్ర్య సమరయోధుడు, ఒరిస్సా పూర్వ ముఖ్యమంత్రి అయిన బిజు పట్నాయక్ కుమార్తె. ఆమె సోదరుడు నవీన్ పట్నాయక్ 2000 సంవత్సరం నుండి ఒరిస్సా ముఖ్యమంత్రిగా ఉన్నారు. ఆమె యునైటెడ్ కింగ్ డం లోని కేంబ్రిడ్జ్ విశ్వవిద్యాలయంలో విద్యనభ్యసించారు.

ఆమె యు.కె, యురోపియన్, యు.ఎస్ నెట్‌వర్క్ లో 14 టెలివిజన్ డాక్యుమెంటరీలకు నిర్మాత/దర్శకత్వం వహించారు. 1970-71 మధ్య కాలంలో ఆమె యు.ఎస్. టెలివిజన్ నెట్‌వర్క్ అయిన ఎన్.బి.సికు టెలివిజన్ వార్ కరెస్పాండెంట్ గా వ్యవహరించారు. 

ఆమె సోనీ మెహతా ను వివాహమాడారు. ఆయన ఆల్ప్రెడ్ ఎ.నోఫ్ పబ్లిషింగ్ హౌస్ కు అధిపతిగా ఉండేవారు. ఆమె ఆ సంఅథలో పనిచేస్తూ ఒక రచయితగా ఎదిగారు. ఆమె రాసిన పుస్తకాలు 21 భాషలలో అనువాదమయ్యాయి. అవి ఐరోపా, యు.ఎస్, భారతదేశంలో అత్యధికంగా అమ్ముడయ్యాయి. ఆమె రాసిన రచనలలో  ఫిక్షన్ , నాన్ ఫిక్షన్  రచనలు భారతదేశంపై  కేంద్రీకరించబడి ఉండేవి. భారతదేశ  సంస్కృతి, చరిత్ర పై  రచనలు  చేసారు. 

ఆమె తన  సమయాన్ని  న్యూయార్క్ సిటీ,  లండన్,  న్యూఢిల్లీలలో గడిపారు.

## మరణం
గీతా మెహతా తన 80వ ఏట 2023 సెప్టెంబరు 16న న్యూఢిల్లీలోని తన ఇంట్లో మరణించింది.

## రచనలు
* *Karma Cola*. Simon and Schuster. 1979.
* *Raj* (1989)
* *A River Sutra* (1993)
* *Snakes and Ladders: Glimpses of Modern India*, London, Secker and Warburg, 1997. ISBN 0-436-20417-7
* Eternal Ganesha

## ఇతర లింకులు
* Wayback Machine  (archived October 27, 2009)  
Bio-bibliographical Information
* 

## మూలాలు

Category:Articles with Wayback Machine links
వర్గం:1943 జననాలు
వర్గం:2023 మరణాలు
స్వర్ణ నిష్పత్తి

thumb|రేఖాఖండాలు స్వర్న నిష్పత్తిలో ఉన్నాయి.
గణితం లో,  రెండు  రాశులలో  వాటి మొత్తము, వానిలో  పెద్ద రాశి యొక్క నిష్పత్తి  ఆ రాశుల నిష్పత్తికి  సమానంగా  ఉంటే ఆ  నిష్పత్తిని  స్వర్ణనిష్పత్తి  అంటారు. కుడి ప్రక్కన గల చిత్రం ఆ నిష్పత్తి యొక్క జ్యామితీయ సంబంధాన్ని తెలియజేస్తుంది. బీజగణిత పరంగా వివరిస్తే ఆ రాశులలో a, b అనునవి a > b > 0 నియమాన్ని పాటిస్తాయి.

:  \frac{a+b}{a} = \frac{a}{b} \ \stackrel{\text{def}}{=}\ \varphi,
గ్రీకు అక్షరం  ఫై (\varphi లేదా \phi) స్వర్ణ నిష్పత్తిని తెలియజేస్తుంది. దాని విలువ: 
: \varphi = \frac{1+\sqrt{5}}{2} = 1.6180339887\ldots. &#x200A;
 స్వర్ణ నిష్పత్తి అనునది స్వర్ణ సగటు లేదా స్వర్ణ విభాగము (లాటిన్:*sectio aurea*). గా కూడా పిలువబడుతుంది. యితర పేర్లు అంతములు, మధ్యముల నిష్పత్తి,  మీడియల్ విభాగం, డివైన్ అనుపాతం, డివైన్ విభాగం, స్వర్ణ అనుపాతం,, స్వర్ణ సంఖ్యగా పిలువబడుతుంది. 

## గణనలు

*a*, *b* రాశులు స్వర్ణ నిష్పత్తిలో ఉండాలంటే ఈ క్రింది నియమం పాటించాలి. 
:  \frac{a+b}{a} = \frac{a}{b} = \varphi.
φ  విలువను కనుగొనడానికి ఒక పద్ధతి ప్రకారం ఎడమ భిన్నంతో మొదలుపెట్టాలి. ఆ భిన్నాన్ని సూక్ష్మీకరించి  b/a = 1/ ను ప్రతిక్షేపించాలి.
: \frac{a+b}{a} = 1 + \frac{b}{a} = 1 + \frac{1}{\varphi}.
అందువలన,
:  1 + \frac{1}{\varphi} = \varphi. 
  తో గుణిస్తే
: \varphi + 1 = \varphi^2
వాటిని తిరిగి అమరిస్తే
: {\varphi}^2 - \varphi - 1 = 0.
వర్గసమీకరణాన్ని సాధిస్తే రెండు సాధనలు:
: \varphi = \frac{1 + \sqrt{5}}{2} = 1.61803\,39887\dots
,
: \varphi = \frac{1 - \sqrt{5}}{2} = -0.6180\,339887\dots
  అనేది ధన లేదా ఋణ రాశులనిష్పత్తి కనుక    ధనాత్మకంగా తీసుకోవాలి. 
: \varphi = \frac{1 + \sqrt{5}}{2} = \frac{-1 - \sqrt{5}}{-2} = 1.61803\,39887\dots .

## References and footnotes

వర్గం:రేఖా గణితం
హస్తకళ

**హస్తకళ** (**Handicraft**) అంటే మనుషులు కేవలం తమ చేతులతో, లేదా కొన్ని సాధారణమైన, తేలికైన పనిముట్లను మాత్రమే వాడి ఉపయోగకరమైన, అలంకరణ వస్తువులు తయారు చేయడం. సాంప్రదాయ కళల్లో హస్తకళలు ఒక ప్రధానమైన వర్గం. మనిషి తన చేతులతో బట్టలు, అచ్చులు, కాగితాలు, మొక్కలకు సంబంధించిన పదార్థాలు వాడి తయారు చేసే సృజనాత్మక రూపకల్పనలు హస్తకళల క్రిందికి వస్తాయి. ప్రపంచంలో అత్యంత ప్రాచీనమైన హస్తకళల్లో ఢోక్రా ఒకటి. ఇది ఒకరమైన లోహపు పోతపని (metal casting). ఈ కళ భారతదేశంలో 4000 సంవత్సరాలకు ముందు నుంచి కొనసాగుతూ వస్తోంది. హస్తకళ అనే పదాన్ని ప్రస్తుతం వ్యక్తిగత అవసరాల కోసం గానీ, వ్యాపారాత్మకంగా కానీ అందంగా కనిపించే, ఆచరణాత్మక వస్తువులను తయారు చేసే కళలను ఉద్దేశించి వాడుతున్నారు. చేతివృత్తుల పరిశ్రమల్లో హస్తకళాకారులు తమ ప్రాంతంలోని ప్రజల అవసరార్థం అనేక ఉత్పత్తులు తయారు చేస్తారు. ఇందులో సాధారణంగా యంత్రాలను వాడరు.

ఈ హస్తకళలకు మూలాలు గ్రామీణ కళల్లో ఉన్నాయి. పురాతన నాగరికతల నుంచి మానవుల వివిధ రకాలైన అవసరాల కోసం వీటిని కనుగొంటూ వస్తున్నారు. కొన్ని కళలు కొన్ని శతాబ్దాల నుంచీ కొనసాగుతూ వస్తుండగా కొన్ని అధునాతనమైనవి, అంతకు మునుపు కేవలం కొన్ని ప్రాంతాలకే పరిమితమైన కళలను ఆధారంగా చేసుకుని విస్తరించిన కళలు కూడా ఉన్నాయి.

హస్తకళల్లో చాలా వరకు సమీప ప్రకృతిలో లభించే సహజసిద్ధమైన పదార్థాలే వాడినా కొన్ని వాటిలో సాంప్రదాయేతర పదార్థాలు కూడా వాడుతున్నారు.

## మూలాలు

వర్గం:హస్తకళలు
షారూఖ్ ఖాన్ సినిమాలు

alt=Shah Rukh Khan poses for the camera|thumb|2012లో జరిగిన మర్రకెచ్ అంతర్జాతీయ ఫిలిం ఫెస్టివల్ లో షారూఖ్ ఖాన్
షారుఖ్ ఖాన్ (జననం 2 నవంబరు 1965)  ప్రముఖ భారతీయ సినీ నటుడు, నిర్మాత టివీ ప్రముఖుడు. దూరదర్శన్ లో ఫౌజీ(1988)  ధారావాహికలో  ఒక సైనికుడి పాత్ర ద్వారా బుల్లితెరలో  మొట్టమొదటిసారి నటించారు షారుఖ్. ఈ పాత్ర ద్వారా మంచి పేరు సంఫాదించుకున్న ఆయనకు ఆ తరువాత మరిన్ని సీరియళ్ళలో అవకాశాలు వచ్చాయి. ఆ వెంటనే సినిమా అవకాశాలు కూడా వచ్చాయి. 1992లో దీవానా అనే సినిమాలో ఒక సహాయ నటుడి పాత్రతో తెరంగేట్రం చేశారు షారూఖ్. 1993లో విడుదలైన బాజీగర్, దార్ సినిమాల్లో ప్రతినాయక పాత్రల్లో నటించిన షారుఖ్ తన నటనతో బాలీవుడ్ లో తనదైన గుర్తింఫు తెచ్చుకున్నారు. 1995లో ఆదిత్య చోప్రా దర్శకత్వంలో కాజోల్ తో కలసి ఆయన నటించిన దిల్ వాలే దుల్హనియా లేజాయేంగే సినిమా అతి భారీ హిట్ అయింది. భారత సినీ రంగ చరిత్రలో అంతటి హిట్ మళ్ళీ రాలేదంటే ఆశ్చర్యం కాదు. మొన్నమొన్నటి వరకూ ముంబైలోని ఓ సినిమా హాల్లో ఈ సినిమాను ప్రదర్శించారు. ఆ తరువాత మాధురీ దీక్షిత్ తో కలసి నటించిన దిల్ తో పాగల్ హై(1997), కాజోల్ తో చేసిన కుచ్ కుచ్ హోతా హై(1998), కభీ ఖుషీ కభీ గమ్(2001) వంటి సినిమాలు బాలీవుడ్ లో ఆయనను రొమాంటిక్ హీరోగా నిలిపాయి.

## నటించిన సినిమాల జాబితా
# దీవానా (1992)
# బాజీగర్ (1993)
# డర్ (1993)
# దిల్ వాలే దుల్హనియా లేజాయేంగే (1995)
# దిల్ తో పాగల్ హై (1997)
# కుచ్ కుచ్ హోతా హై (1998)
# దిల్ తో పాగల్ హై
# కభీ ఖుషీ కభీ గమ్ (2001)
# చల్తే చల్తే
# ఓం శాంతి ఓం (2007)
# జబ్ తక్ హై జాన్ (2012)
# *[[పఠాన్ (2023 సినిమా)|పఠాన్]]* (2023)
# *[[జవాన్]]* (2023)
# *[[డంకీ]]* (2023)
# *[[జీరో]]*
# *[[Varobeenas Express(2025)]]* - 27 November 2025

## మూలాలు

వర్గం:హిందీ సినిమా
ప్రగ్యా జైస్వాల్

**ప్రగ్యా జైస్వాల్** భారతీయ చలనచిత్ర నటి, మోడల్. తెలుగు, హిందీ చిత్రాలలో నటించారు.

## వ్యక్తిగత జీవితం
జైస్వాల్ మధ్యప్రదేశ్ లోని జబల్ పూర్ లో జన్మించింది. పూణే లోని సింబయాసిస్ లా స్కూల్ లో చదివింది. సింబయాసిస్ విశ్వవిద్యాలయంలో చదువుతున్న రోజుల్లో వివిధ రకాల   అందాల పోటీలలో పాల్గొని విజయవంతమైన మోడగా ఎదిగింది. కళ, సంస్కృతిరంగంలో ఆమె సాధించిన విజయానికిగాను 2014, జనవరి 22న  కోసం సింబయాసిస్ సాంస్కృటిక్ పురస్కారం అందుకుంది.

ఫెమినా మిస్‌ ఇండియా 2008 పోటీల్లో పాల్గొని ‘మిస్‌ ఫ్రెష్‌ ఫేస్‌’, ‘మిస్‌ డాన్సింగ్‌ క్వీన్‌’, ‘మిస్‌ ఫ్రెండ్‌ ఆఫ్‌ ఎర్త్‌’ టైటిళ్లను గెలుచుకుంది.‘దవ్‌’, ‘డాబర్‌ వాటికా’, ‘మిలీనియమ్‌ హైపర్‌ మార్కెట్‌ ఫర్‌ దుబాయ్‌’, ‘రిలయన్స్‌ డిజిటల్‌’, ‘ఎఫ్‌బీబీ’ వంటి ఎన్నో పాపులర్‌ బ్రాండ్స్‌కి అంబాసిడర్‌గా చేసింది.

## సినిమా జీవితం
2014లో తమిళ-తెలుగు ద్విభాషా చిత్రం ‘డేగ’లో అవకాశం లభించింది. ఆ తరవాత ‘టిట్టూ ఎంబీఎ’ అనే హిందీ చిత్రంతో బాలీవుడ్‌లోకి ఎంటరిచ్చింది. అలా ఒకే సంవత్సరంలో తమిళం, తెలుగుతో పాటు హిందీలో కూడా తెరంగేట్రం చేసింది.2015 ఆమె తెలుగులో వచ్చిన **మిర్చి లాంటి కుర్రాడు** సినిమాతో తెలుగు సినీరంగంలోకి అడుగుపెట్టింది. తరువాత క్రిష్ దర్శకత్వంలో వచ్చిన **[[కంచె (సినిమా)|కంచె]]** సినిమాలో నటించింది. జైస్వాల్ గతంలో క్రిష్ తీసిన **గబ్బర్ ఈజ్ బ్యాక్** అనే సినిమాలోని పాత్రకోసం ఆడిషన్ ఇచ్చింది. అయితే, ఆసినిమాలో ఆమెకు పాత్ర లభించలేదు. క్రిష్ తరువాతి చిత్రమైన కంచెలో హీరోయిన్ పాత్ర ఇచ్చాడు.

డోవ్ షాంపూ, రిలయన్స్ డిజిటల్, FBB (బిగ్ బజార్ వద్ద ఫ్యాషన్), డాబర్ వాటిక యాంటీ చుండ్రు షాంపూ, దుబాయ్, UAE కోసం మిలీనియం, హైపెర్ మార్కెట్, హెల్త్ డ్రింక్, మలబార్ గోల్డ్ మొదలైన సంస్థలకు బ్రాండ్ అంబాడిజర్ గా చేసింది. ప్రస్తుతం సౌత్ ఇండియా షాపింగ్ మాల్ కు బ్రాండ్ అంబాసిడర్ చేస్తుంది.

## అభిరుచులు
ప్రగ్య చక్కటి గాయని. నృత్యమంటే ఎంతో ఇష్టం. హీరోల్లో చిరంజీవి, అల్లుఅర్జున్‌, నాగార్జున అంటే ప్రత్యేక అభిమానం, హీరోయిన్లలో అనుష్క, మాధురీ దీక్షిత్‌లను ఆరాధిస్తుంది. ఇష్టమైన రంగులు నలుపు, తెలుపు, ఎరుపు. ఫేవరెట్‌ డెస్టినేషన్‌ లండన్‌.

## చిత్ర సమహారం

## పురస్కారాలు

## మూలాలు

## ఇతర లంకెలు
* మెగా ఫ్యామిలీ సపోర్ట్ ఉంది... 'కంచె' హీరోయిన్ ప్రగ్యా జైస్వాల్ ఇంటర్వ్యూ

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
పూర్ణమ్మ కథ

శివాజీ ఆర్ట్స్ నిర్మించిన పూర్ణమ్మ కథ తెలుగు చలన చిత్రం1976 అక్టోబర్ 10 న విడుదల.రామకృష్ణ, అల్లు రామలింగయ్య, నగేష్, రోజారమణి, మొదలగు వారు నటించిన ఈ చిత్రానికి సంగీతం సాలూరు హనుమంతరావు అందించారు.

## తారాగణం
రామకృష్ణ 

అల్లు రామలింగయ్య 

ధూళిపాళ  

ప్రభాకరరెడ్డి 

రోజారమణి 

నగేష్ 

## సాంకేతిక వర్గం
నిర్మాణ సంస్థ: శివాజీ ఆర్ట్స్ 

సంగీతం: సాలూరు హనుమంతరావు 

సాహిత్యం:కొసరాజు, దాశరథి, సముద్రాల జూనియర్ 

నేపథ్య గానం: ఎస్ పి బాలసుబ్రహ్మణ్యం, పి సుశీల.

## పాటలు
# గణ గణ గంటలు - ఎస్.పి.బాలు, పి.సుశీల బృందం - రచన: కొసరాజు
# చల్లని రాజా - పి.సుశీల - రచన: దాశరథి
# జగముల పాలించు - పి.సుశీల - రచన: సముద్రాల జూనియర్

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:ధూళిపాళ నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:రోజారమణి నటించిన సినిమాలు
భామా రుక్మిణి

భామా రుక్మణి 1980లో ఆర్. భాస్కరన్ దర్శకత్వం వహించిన భారతీయ తమిళ భాషా నాటక చిత్రం . ఈ చిత్రంలో కె. భాగ్యరాజ్ , రాధిక ,  ప్రవీణ నటించారు.  12 జూన్ 1980న తొలుత తమిళం లో విడుదలైంది తరువాత తెలుగులో విడుదల అయ్యింది 
## ప్లాట్
నందగోపాల్ ( కె. భాగ్యరాజ్ ) వారు కలిసి స్కూల్లో ఉన్నప్పటి నుండి రుక్మణి ( ప్రవీణ భాగ్యరాజ్ )ని ప్రేమిస్తారు. అతని కజిన్ భామ ( రాధిక ) ని పెళ్లి చేసుకోవాలని అతని తల్లి కోరుకుంటుంది . అతను తన ప్రేమ గురించి తన తల్లికి చెప్తాడు కానీ ఆమె ఆ భామ తండ్రి ఎజుమలై ( KA తంగవేలు )) అతను చిన్నతనంలో వారికి అభయం  ఇచ్చాడు. నందగోపాల్ కూడా ప్రస్తుతం ఎజుమలై కోసం పనిచేస్తున్నారు  వారు కృతజ్ఞతతో రుణపడి ఉన్నారు. ఈ పెళ్లికి ఒప్పుకోకపోతే ఆత్మహత్య చేసుకుంటానని బెదిరించింది. రుక్మణి చీకటిలో ఉంచబడినప్పటికీ అపరాధ భావంతో ఉన్న నందగోపాల్ అంగీకరించాడు భామను త్వరగా వివాహం చేసుకున్నాడు. నిజం తెలిస్తే రుక్మణి ఆత్మహత్య చేసుకుంటుందేమోనని భయపడిన నందగోపాల్ కూడా ఆమెను పెళ్లి చేసుకుంటాడు.  నందగోపాల్ తనను తాను రెండు ఇళ్ల నుండి విసిరివేయబడ్డాడు. అతను తన బెస్ట్ ఫ్రెండ్, లాయర్ శేషాద్రి ( నగేష్ )ని ఆశ్రయించి తన సమస్యకు పరిష్కారం వెతుకుతాడు. శేషు విపరీతమైన  కామిక్ స్కీమ్‌లతో అద్భుతంగా విఫలమయ్యాడు.
## తారాగణం
* నందగోపాల్ గా కె. భాగ్యరాజ్
* భామ గా రాధిక 
* రుక్మణిగా ప్రవీణా భాగ్యరాజ్
* శేషాద్రిగా నగేష్
* ఎజుమలైగా కెఎ తంగవేలు
* ఆండాళ్ గా గాంధీమతి
* కళ్లపెట్టి సింగారం
* ఉసిలై మణి
* మౌనగురువుగా YG మహేంద్ర (అతిథి పాత్ర)
* క్యాబరే గర్ల్‌గా జయమాల (అతిథి పాత్ర).
* లక్ష్మీ నారాయణ్
* చంద్ర బాబు
* సుందరీ భాయ్

## పాటలు
# గోకులకృష్ణా నీకేల ఈ కొంటెతనాలు మర్మము ఎరుగని మనసులతో - వాణి జయరాం
# తలుపు తీయు భామా ఈ తగువులెందుకమ్మా పదుగురు నవ్వేరు - ఎస్.పి. బాలు
# నీ హృదయాన పలికేను తొలి పల్లవి నా తొలి పల్లవి  - ఎస్.పి. బాలు,వాణి జయరాం
# హోల్డ్ సంబడి లవ్ మి ఎనీబడీ ఈ రోజు నీ సొమ్మది - వాణి జయరాం కోరస్

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
కొండపల్లి దశరథ్

**కొండపల్లి దశరథ్ కుమార్** ఒక ప్రముఖ సినీ దర్శకుడు, రచయిత. సంతోషం, సంబరం, మిస్టర్ పర్‌ఫెక్ట్ అతను దర్శకత్వం వహించిన కొన్ని సినిమాలు.

## జననం
దశరథ్ 1971, నవంబరు 30న తెలంగాణ రాష్ట్రం, ఖమ్మంలోని ఒక తెలుగు బ్రాహ్మణ కుటుంబంలో జన్మించాడు.

## వ్యక్తిగత జీవితం
2005 లో శేష సౌమ్యతో అతని వివాహం జరిగింది. వారికి ఇద్దరు కుమార్తెలు ఉన్నారు.

## సినిమారంగం
సినిమాల్లోకి రాక మునుపు దశరథ్, ప్రముఖ రచయిత యండమూరి వీరేంద్రనాథ్ తో కలిసి టీవీ సీరియళ్ళకు సంభాషణలు రాసేవాడు. దూరదర్శన్ లో ప్రసారమైన *వెన్నెల్లో ఆడపిల్ల* అనే ధారావాహిక మంచి ఆదరణ పొందింది. వీరశంకర్, తేజ, వై.వి.యస్.చౌదరి లాంటి దర్శకులతో సుమారు పదేళ్ళ పాటు పనిచేశాడు. వీరశంకర్ తో హలో ఐ లవ్ యూ, వైవీయస్ చౌదరితో యువరాజు, తేజతో చిత్రం, నువ్వు నేను, ఫ్యామిలీ సర్కస్ లాంటి సినిమాలకు పనిచేశాడు.

2002 లో నాగార్జున కథానాయకుడిగా వచ్చిన సంతోషం సినిమాతో దర్శకుడిగా పేరు తెచ్చుకున్నాడు.

## సినిమాలు
### దర్శకుడిగా
* శౌర్య - 2016
* గ్రీకు వీరుడు - 2013
* మిస్టర్ పర్‌ఫెక్ట్ - 2011
* స్వాగతం - 2008
* శ్రీ - 2005
* సంబరం - 2003
* సంతోషం - 2002

### రచయితగా
* శుభవేళ - 2000
* చిత్రం - 2000
* ఫ్యామిలీ సర్కస్ - 2001
* నువ్వు నేను - 2001
* సంతోషం - 2002
* శ్రీ - 2005
* స్వాగతం - 2008
* లవ్ యూ రామ్ (2023)

## పుస్తకాలు

* **కథారచన**: తెలుగులో మంచి స్క్రీన్ ప్లే పుస్తకం ఉండాలనే ఉద్ధేశ్యంతో దాదాపు 14 నెలలు శ్రమించి రాసిన పుస్తకం ఇది. తెలంగాణ ప్రభుత్వ భాషా సాంస్కృతిక శాఖ ప్రచురించిన ఈ పుస్తకాన్ని 2023 జనవరి 9న హైదరాబాదులోని ప్రసాద్ లాబ్స్ లో జరిగిన కార్యక్రమంలో తెలంగాణ రాష్ట్ర ఐటి శాఖామంత్రి కల్వకుంట్ల తారక రామారావు గారు ఆవిష్కరించారు. ఈ కార్యక్రమంలో సినీ దర్శకులు వివి వినాయక్, హరీష్ శంకర్, నాగ్ అశ్విన్, విఎన్ ఆదిత్య, వై. కాశీ విశ్వనాథ్, మహేష్ తదితరులు పాల్గొన్నారు.

## అవార్డులు
; నంది అవార్డులు
* ఉత్తమ చలన చిత్రంగా నంది అవార్డు, కాంస్య - సంతోషం - 2002
* ఉత్తమ చిత్రంగా ఫిల్మ్‌ఫేర్ అవార్డు - సంతోషం - 2002

;ఇతర అవార్డులు
* సదరన్ ఇండియా సినిమాటోగ్రాఫర్స్ అసోసియేషన్ అవార్డు - 2002

## మూలాలు

## బయటి లింకులు

వర్గం:తెలుగు సినిమా దర్శకులు
వర్గం:ఖమ్మం జిల్లా సినిమా దర్శకులు
వర్గం:తెలుగు సినిమా రచయితలు
ఖనిజం

**మినరల్** (**Mineral**) అనేది సహజంగా సంభవించే రసాయన సమ్మేళనం. చాలా తరచుగా, ఇవి స్ఫటిక సంబంధమైనవి, మూలంలో అజీవజన్యమైనవి. మినరల్ అనేది రాక్ (బండ) నుంచి భిన్నమైనది, ఇది మినరల్స్ లేదా నాన్-మినరల్స్ సమూహమై ఉండవచ్చు, ఒక నిర్దిష్ట రసాయన కూర్పు కలిగి ఉండదు. మినరల్ అనేది ఒక నిర్దిష్ట రసాయన కూర్పు, స్ఫటికాకార నిర్మాణంతో సహజంగా సంభవించే, అకర్బన ఘన పదార్థం. మినరల్ ను ఖనిజం అంటారు.

ఖనిజాలు సాధారణంగా శిలాద్రవం యొక్క శీతలీకరణ, ఘనీభవనం లేదా ఖనిజాలు అధికంగా ఉండే ద్రావణాల నుండి అవపాతం వంటి భౌగోళిక ప్రక్రియల ద్వారా ఏర్పడతాయి. ఖనిజాలలో వందల రకలున్నాయి, ప్రతిది దాని స్వంత ప్రత్యేక లక్షణాలను, ఉపయోగాలను కలిగి ఉన్నాయి. ఖనిజాలు నిర్మాణ వస్తువులు, ఎలక్ట్రానిక్స్, నగలు, పారిశ్రామిక ప్రక్రియలు వంటి అనేక రకాల అనువర్తనాల్లో ఉపయోగించబడతాయి. కొన్ని ఖనిజాలు బంగారం, వెండి, రాగి, ఇనుము వంటి లోహాల యొక్క ముఖ్యమైన వనరులు. ఖనిజాలను భూగర్భ శాస్త్రవేత్తలు, ఖనిజ శాస్త్రవేత్తలు అధ్యయనం చేస్తారు, వారు ఖనిజాలను వాటి భౌతిక, రసాయన లక్షణాల ఆధారంగా గుర్తించడానికి, వర్గీకరించడానికి వివిధ పద్ధతులను ఉపయోగిస్తారు. ఈ లక్షణాలలో క్రిస్టల్ నిర్మాణం, కాఠిన్యం, రంగు, మెరుపు వంటివి ఉంటాయి. ఖనిజాలను అర్థం చేసుకోవడమనేది భూఆకృతి ప్రక్రియలను అర్థం చేసుకోవడంలో ముఖ్యమైన భాగం.

## ఉదాహరణలు
అనేక రకాలైన ఖనిజాలు ఉన్నాయి, ప్రతి ఒక్కటి వాటి స్వంత ప్రత్యేక రసాయన, భౌతిక లక్షణాలను కలిగి ఉంటాయి. ఖనిజాల కొన్ని ఉదాహరణలు ఇక్కడ ఉన్నాయి:

# క్వార్ట్జ్: సిలికాన్, ఆక్సిజన్‌తో కూడిన గట్టి, స్ఫటికాకార ఖనిజం.
# ఫెల్డ్‌స్పార్: భూమి క్రస్ట్‌లో అత్యంత సమృద్ధిగా ఉండే ఖనిజాల సమూహం, సిరామిక్స్, గాజు, ఇతర పారిశ్రామిక పదార్థాల ఉత్పత్తిలో ఉపయోగిస్తారు.
# కాల్సైట్: కాల్షియం కార్బోనేట్‌తో కూడిన ఖనిజం, ఇది తరచుగా అవక్షేపణ శిలలలో కనిపిస్తుంది, దీనిని నిర్మాణ పదార్థంగా, సున్నం, సిమెంట్ ఉత్పత్తిలో ఉపయోగిస్తారు.
# మైకా: ఎలక్ట్రికల్ ఇన్సులేటర్లు, కందెనలు, సౌందర్య సాధనాల ఉత్పత్తిలో ఉపయోగించే లేయర్డ్ స్ట్రక్చర్ కలిగిన ఖనిజాల సమూహం.
# మాగ్నెటైట్: ఇనుము, ఉక్కు ఉత్పత్తిలో ఉపయోగించే అయస్కాంత లక్షణాలతో కూడిన ఖనిజం.
# పైరైట్: దాని పసుపు లోహ రూపాన్ని బట్టి "ఫూల్స్ గోల్డ్" అని కూడా పిలువబడే ఖనిజం, ఇది తరచుగా బంగారంగా తప్పుగా భావించబడుతుంది.
# హాలైట్: ఆహారం, రసాయన, పారిశ్రామిక ఉత్పత్తుల ఉత్పత్తిలో ఉపయోగించే సోడియం క్లోరైడ్ (ఉప్పు) తో కూడిన ఖనిజం.
# జిప్సం: ప్లాస్టర్, వాల్‌బోర్డ్ ఉత్పత్తిలో ఉపయోగించే కాల్షియం సల్ఫేట్‌తో కూడిన మృదువైన ఖనిజం.
# బెరిల్: పచ్చ, ఆక్వామారిన్ రత్నాల ప్రాథమిక మూలం.
# పుష్పరాగం: తరచుగా రత్నంగా ఉపయోగించబడుతుంది, దాని కాఠిన్యం, స్పష్టత కోసం విలువైనది.

## మూలాలు

## ఇవి కూడా చూడండి
*ముడిఖనిజం (Ore) 

వర్గం:ఖనిజాలు
జయమాల

**జయమాల** ఒక కన్నడ సినిమానటి. ఈమె జన్మించింది దక్షిణ కన్నడ జిల్లా అయినా పెరిగింది చిక్కమగళూరు జిల్లాలో. ఈమె "కాస్ దాయె కండన" అనే తుళు చిత్రంతో సినీరంగ ప్రవేశం చేసింది. ఈమె కొన్ని కన్నడ చిత్రాలను కూడా నిర్మించింది. ఈమె కన్నడ చిత్రాలతో పాటు కొన్ని తెలుగు, తమిళ చిత్రాలలో నటించింది.

## వ్యక్తిగత జీవితం
ఈమె 1959, ఫిబ్రవరి 28న దక్షిణ కన్నడ జిల్లాలో జన్మించింది. ఈమె తండ్రి ఓమయ్య ఒక సాధారణ రైతు. తల్లి కమలమ్మ గృహిణి. ఈమెకు 6గురు సోదరీమణులు, ఒక సోదరుడు ఉన్నారు. బ్రతుకుతెరువు కోసం ఈమె కుటుంబం 1963లో చిక్కమగళూరు జిల్లాకు వలసవెళ్ళింది. జయమాల మొదట కన్నడ నటుడు టైగర్ ప్రభాకర్‌ను వివాహం చేసుకుంది. తరువాత అతనికి విడాకులు ఇచ్చి కన్నడ సినిమా రంగానికి చెందిన కెమెరామాన్ హెచ్.ఎం.రామచంద్రను పెళ్ళి చేసుకుంది. ఈమె కుమార్తె సౌందర్య కూడా కన్నడ, తెలుగు సినిమాల్లో హీరోయిన్ గా నటిస్తున్నది. ఈమె కర్ణాటకలోని గ్రామీణ స్త్రీల పునరావాసము అనే అంశంపై పరిశోధనలు చేసి సిద్ధాంతవ్యాసం వ్రాసి బెంగళూరు విశ్వవిద్యాలయం నుండి 2008లో ఎ.పి.జె.అబ్దుల్ కలాం చేతుల మీదుగా డాక్టరేట్ పట్టాను తీసుకుంది. ఆ విధంగా భారతీయ సినీ పరిశ్రమలో థీసిస్ వ్రాసి డాక్టరేట్‌ను స్వీకరించిన ఏకైక నటిగా పేరుగడించింది.

## సినిమా రంగం
ఈమె 1980వ దశకంలో అనేక కన్నడ, తుళు, తమిళ, తెలుగు, హిందీ భాషల సినిమాలలో నటించింది. ఈమె రాజకుమార్, విష్ణువర్ధన్, అంబరీష్, లోకేష్, శంకర్ నాగ్, అనంతనాగ్, శివరాజకుమార్, రాఘవేంద్ర రాజకుమార్, టైగర్ ప్రభాకర్ వంటి సుప్రసిద్ధ కన్నడ హీరోల సరసన నటించింది. ఈమె నిర్మించిన తాయి సాహిబా అనే కన్నడ సినిమాకు జాతీయ చలనచిత్ర పురస్కారం- స్పెషల్ జ్యూరీ అవార్డు లభించింది. ఈమె నిర్మించిన మరొక కన్నడ చిత్రం తుత్తూరి అనే బాలల చిత్రానికి కూడా జాతీయ స్థాయి, రాష్ట్రస్థాయి అవార్డులు లభించాయి. ఈమె కర్ణాటక ఫిలిం ఛాంబర్ ఆఫ్ కామర్స్ (KFCC)కి కోశాధికారిణిగా, అధ్యక్షురాలిగా పనిచేసింది.
## నటించిన తెలుగు సినిమాలు
# అర్జున గర్వభంగం (1979)
# చండీరాణి (1983)
# భామా రుక్మిణి (1983)
# రాక్షసుడు (1986)

## ఇతర సినిమాలు
# తాయ్ సాహెబ్

## మూలాలు

## బయటి లింకులు
*  టాలీవుడ్ ఫోటో ప్రొఫైల్స్ బ్లాగులో జయమాల వివరాలు

వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:1959 జననాలు
వర్గం:భారతీయ నటీమణులు
సంబరం

**సంబరం** 2003 లో దశరథ్ దర్శకత్వంలో వచ్చిన ప్రేమకథా చిత్రం. నితిన్, నిఖిత ఇందులో ప్రధాన పాత్రలు పోషించారు. దర్శకుడు తేజ తన స్వంత నిర్మాణ సంస్థ చిత్రం మూవీస్ బ్యానర్ పై నిర్మించగా ఆర్. పి. పట్నాయక్ సంగీతాన్నందించాడు. బాల్య స్నేహితులు, కుటుంబ స్నేహితులైన నాయకా నాయికలు తమ ప్రేమను ఎలా గెలిపించుకున్నారనేది కథాంశం.

## కథ
రవి, గీత చిన్ననాటి స్నేహితులు. రవి చదువుమీద పెద్దగా శ్రద్ధ చూపకుండా స్నేహితులతో బలాదూర్ తిరుగుతుంటాడు. గీత మాత్రం కష్టపడి చదివి ఇంజనీరింగ్ లో చేరుతుంది. రవి గీతను ప్రేమిస్తుంటాడు. ఈ విషయం ఊర్లో అందరికీ తెలిసినా గీత మాత్రం పట్టించుకోదు. రవి వదిన గీతతో రవితో పెళ్ళి గురించి ప్రస్తావన తేగా ఆమె వాళ్ళు స్నేహితులు మాత్రమే నని చెబుతుంది. తనకు కాబోయే భర్త చదువులో, సంపాదనలో తనకన్నా మిన్నగా ఉండాలని చెబుతుంది. ఆమె మాటలు విని రవి తీవ్ర నిరాశకు లోనవుతాడు. మొట్టమొదటిసారిగా జీవితంలో స్థిరపడాలనే ఆలోచన అతనికి వస్తుంది. మెకానిక్ గా చిన్న ఉద్యోగం మొదలుపెడతాడు. నెమ్మదిగా తన వృత్తిలో రాణించి దుబాయ్ వెళ్ళడానికి వీసా సంపాదిస్తాడు. అలా వెళితే తాను గీతకు దూరంగా ఉండచ్చనీ, ఆర్థికంగా కూడా ఎదగచ్చనీ అనుకుంటాడు రవి. ఈ లోపు గీత తండ్రి మరణిస్తాడు. ఆమెకు ఆ సమయంలో సరైన తోడు అవసరమని అనిపిస్తుంది. మంచి భర్తగా ఉండటానికి కేవలం విద్యార్హతలు, ఆర్థిక సంపాదన మాత్రమే సరిపోవని ఆమెకు అనిపిస్తుంది. అప్పటికే రవి దుబాయ్ వెళ్ళడం కోసం విమానాశ్రయం చేరుకుని ఉంటాడు. రవి ఆమెను ఎంతగా ప్రేమించిందీ తెలుసుకుని అతనితో తన ప్రేమను వ్యక్తపరడంతో కథ సుఖాంతమవుతుంది.

## తారాగణం
* రవిగా నితిన్
* గీతగా నిఖిత
* బెనర్జీ
* సీత
* గిరిబాబు
* సుమన్ శెట్టి
* ఎం. ఎస్. నారాయణ
* ఎస్. వి. కృష్ణారెడ్డి
* పరుచూరి వెంకటేశ్వరరావు
* రాళ్ళపల్లి
* దువ్వాసి మోహన్

## పాటలు
ఈ చిత్రానికి ఆర్. పి. పట్నాయక్ సంగీత దర్శకత్వం వహించాడు. పాటలు ఆదిత్య మ్యూజిక్ ద్వారా విడుదలయ్యాయి. కులశేఖర్, సిరివెన్నెల సీతారామశాస్త్రి పాటలు రాశారు.

ఎందుకులెల్ల, గానం . ఆర్. పి పట్నాయక్, రచన:సిరివెన్నెల  

మధురం మధురం, గానం.రాజేష్ కృష్ణన్, రచన: కులశేఖర్   

నీ స్నేహం , గానం.ఆర్ పి పట్నాయక్, రచన: కులశేఖర్.   

పట్టుదలతో, గానం.మల్లిఖార్జున్, రచన: సిరివెన్నెల సీతారామశాస్త్రి    

ప్రేమను , ప్రేమించా , గానం.ఆర్ పి పట్నాయక్, రచన: కులశేఖర్     

సంబరం థీమ్ , ఇన్స్ట్రుమెంటల్.    

## మూలాలు

## బయటి లింకులు
* 

వర్గం:రాళ్ళపల్లి నటించిన సినిమాలు
పూనమ్ కౌర్

thumb|355x355px|బతుకమ్మ పండగ సందర్భంగా 2016 అక్టోబరు 8న తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో హైదరాబాదులోని ఎల్.బి. స్టేడియంలో నిర్వహించబడిన 'బతుకమ్మ మహా ప్రదర్శన' కార్యక్రమంలో పాల్గొన్న పూనమ్ కౌర్
**పూనమ్ కౌర్** తెలుగు సినిమా నటి, మోడల్. తమిళ, మలయాళం చిత్రాలలో కూడా నటించింది.

## జననం - విద్యాభ్యాసం
పూనమ్, సరబ్-జిత్ సింగ్ (పంజాబీ) సుఖ్-ప్రీత్ (నిజామాబాద్) దంపతులకు హైదరాబాదులో జన్మించింది. హైదారాబాద్ పబ్లిక్ స్కూలులో చదివిన పూనమ్, ఆ తరువాత ఢిల్లీలోని నేషనల్ ఇన్సిట్యూట్ ఆఫ్ ఫ్యాషన్ టెక్నాలజీలో తన ఫ్యాషన్ డిజైనింగ్ కోర్సు పూర్తిచేసింది.

## సినిమారంగ ప్రస్థానం
2005లో మిస్ ఆంధ్రా టైటిల్ గెలుచుకున్న పూనమ్, ఎస్వీ కృష్ణారెడ్డి దర్శకత్వంలో వచ్చిన మాయాజాలం తో తెలుగు సినిమారంగంలోకి ప్రవేశించింది. అటుతరువాత ఒక విచిత్రం, నిక్కి అండ్ నీరజ్  మొదలైన చిత్రాలలో నటించింది.

## చిత్ర సమాహారం

## మూలాలు

## బయటి లంకెలు

* 

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
ఆగ్రోపీడియా

**ఆగ్రోపీడియా** (**Agropedia**) అనేది భారతదేశంలో వ్యవసాయరంగానికి సంబంధించిన సమాచారం కొరకు ఉన్న ఒక ఆన్‌లైన్ విజ్ఞాన భాండాగారం. ఇది సార్వత్రిక మెటా నమూనాలు, బహుళ భాషలలో సహకార రీతిలో నిర్మితమైన తగిన ఇంటర్ఫేస్లతో వివిధ వినియోగదారుల కొరకు స్థానికీకరించిన అంశాలను కలిగివున్నది. ఇది ఒక "వ్యవసాయ వికీపీడియా"గా రూపొందించిన జాతీయ పోర్టల్, పంటల సమాచారంతో రైతులను బలోపేతం చేయాలనే లక్ష్యంతో, వివిధ పంటలపై వ్యవసాయ సమాచారం యొక్క విస్తృత ఆతిథ్యం ఇస్తుంది. భారత ప్రభుత్వ మద్దతుతో, ఇండియన్ కౌన్సిల్ ఆఫ్ అగ్రికల్చరల్ రీసెర్చ్ (ICAR) యొక్క నేషనల్ అగ్రికల్చరల్ ఇన్నోవేషన్ ప్రాజెక్ట్ ద్వారా ప్రపంచ బ్యాంకు స్పాన్సర్ తో ఈ ఓపెన్ యాక్సెస్ ఆన్లైన్ రీసోర్స్ ప్రాజెక్ట్ 2009 జనవరి 12 న ప్రారంభమైంది. క్రమంగా ఇది వివిధ పంటలపై శాస్త్రవేత్తల నుండి వారం వారం హెచ్చరికలను ఉపయోగించే లక్ష్యంతో భారతదేశం అంతటా రైతులకు టెక్స్ట్ సందేశాలను పంపుతుంది.

## మూలాలు

వర్గం:వ్యవసాయం
వర్గం:భారతీయ విజ్ఞాన సర్వస్వాలు
సంఝీ

thumb|సంఝీ మాత
thumb|సంఝీ మాతల విగ్రహాలు|alt=
thumb|సంఝీ మాత సోదరుడు
**సంఝీ** అనే పండుగను పెళ్ళి కాని ఆడపిల్లలు నవరాత్రుల సమయంలో జరుపుకుంటారు. రాజస్థాన్, మధ్యప్రదేశ్, ఉత్తర ప్రదేశ్, పంజాబ్,  హర్యానా రాష్ట్రాల్లోని గ్రామాల్లో ఎక్కువగా ఈ పండుగను  జరుపుకుంటారు.

## సంఝీ పూజ
ఆవు పేడను అమ్మవారి రూపంలో తయారు చేసి గోడకు అతికించి, ఆ బొమ్మలకు పూజ చేస్తారు. ఆ రూపాలనే సంఝీ అమ్మవారిగా భావిస్తారు. కొన్ని ప్రదేశాల్లో నక్షత్రాలు,సూర్యుడు, చంద్రుడు రూపాల్లో  కూడా  తయారు చేస్తారు. వీటికి వివిధ రకాల రంగులు కూడా వేస్తారు.  స్థానిక కుమ్మరులు అమ్మవారి చేతులు, కాళ్ళు, ముఖం, ఆభరణాలు, ఆయుధాలు కూడా తయారు చేస్తారు. ఈ అలంకరణలతో అమ్మవారి విగ్రహం మరింత ఆకర్షణీయంగా, అందంగా తయారవుతుంది. కొందరు తాహతు కొద్దీ బంగారం, వెండి, ఇతర లోహాలతో అలంకారాలు కూడా చేస్తూంటారు.

నవరాత్రుల  మొదటిరోజున  అమ్మవారి విగ్రహాన్ని తయారు చేస్తారు. ఈ  తొమ్మిది  రోజుల్లోనూ  ప్రతీ సాయంత్రం  చుట్టుపక్కల ఆడవారు  వచ్చి పూజలు చేస్తారు. పెళ్ళికాని  ఆడపిల్లలు అమ్మవారికి పూజలు చేసి, పాటలు పాడి, హారతులిస్తారు. ఈ పూజలోని ముఖ్యభాగం ఆడవారు పాడే పాటలు, భజనలే. ఇలా పూజ చేస్తే మంచి భర్త లభిస్తాడని  వారి నమ్మకం.  చుట్టుపక్కల  ఉండే పెద్ద ముత్తైదువలు  ఈ ప్రకారంగా పెళ్ళి కాని ఆడపిల్లల  చేత దగ్గరుండి పూజ చేయిస్తుంటారు. మొత్తంగా  ఇది  ఆడవారి  పేరంటమే.  ఇలా సంఝీ  అమ్మవారిని  తమ  ఇంటి  గోడలపై ప్రతిష్ఠించుకుని,  తొమ్మిది రాత్రులూ పూజిస్తే తమకు అంతా  శుభమే జరుగుతుందని వారు నమ్ముతుంటారు.  తమ  పిల్లలకు  మంచి పెళ్ళి  జరగాలని  కూడా  ఈ పూజ  చేస్తుంటారు  కొంతమంది.  దసరా రోజున  అమ్మవారి విగ్రహాన్ని  ఊరేగించి, నిమజ్జనం  చేస్తారు. నిమజ్జనంతో  సంఝీ పండుగ ముగుస్తుంది. ప్రతీరోజూ రకరకాల వంటకాలు చేసి అమ్మవారికి నైవేద్యంగా పెడుతుంటారు ఆడపిల్లలు.

## వ్రజలోని సంఝీ దేవాలయం, అక్కడి ఆచారాలు
శ్రీకృష్ణుడు తిరిగిన నందవ్రజంలో సంఝీ మాతకు మందిరం ఉంది. ఈ సంఝీ డిజైన్లలో రాధా కృష్ణుల లీలలు చిత్రిస్తూ ఉంటారు. ఈ సంఝీ  పూజలకు  శ్రీకృష్ణుని లీలలకు  చాలా దగ్గరి సంబంధం  ఉంది. వైష్ణవ వేదాంతంలో  ఈ సంఝీ పూజలకు మూలాలు  ఉన్నాయి. ఒక కథనం ప్రకారం ఈ సంఝీ పూజలను రాధాదేవి శ్రీకృష్ణుని కోసం చేసిందట. జానపద కథల్లో మరో విధంగా ఉంది. దాని ప్రకారం కృష్ణుడే రాధను ఆనందపరిచేందుకు ఆమె బొమ్మని పూలతో వేసేవాడట.

## మూలాలు



వర్గం:భారతీయ పండుగలు
వర్గం:పంజాబీ పండుగలు
నాగరాజులు

మహాభారత యుద్ధకాలము మొదలు దాదాపు మౌర్యులు కాలము వరకు అనగా (270 B C) వరకు ఆంధ్రదేశమున నాగులు, యక్షులు, దానవులు మున్నగు తెగలవారు నివసించేవారు. **నాగరాజులు** ఆంధ్రదేశమునే గాక, భారతదేశమునంతటను నివసించి పాలించిన దృష్టాంతరములు ఉన్నాయి. ఆర్యులు మనదేశానికి వచ్చి మందరగిరి ప్రాంత మధన కార్యమును సాగించినప్పుడే వాసుకియను నాగరాజు సాయపడి యుండెను. ఆదిశేషుడు, తక్షకుడు మొదలగువారీ వంశీయులే.

## పూర్వ చరిత్ర
జనమేజయుడు ఇంద్రప్రస్తపురి నుండి పాలించుచు నాగులపై దండయాత్ర సలిపెను. అహిఛ్చత్రము, నాగపూరు, పద్మావతీనగరము మొదలగు ఉత్తరదేశప్రాంతమునుండి దక్షిణదేశప్రాంతమునకు వలసివచ్చిరేమోనని తెలియుచున్నది. తర్వాత వీరికి భోగవతీపురము (బస్తరు) వనవాసి (మైసూరులోనిది) నివాసము లేర్పడి, అచట రాజ్యాధికారము పొదినట్లు చెప్పవచ్చును. వీరు వింధ్యవాసినీ దేవత భక్తులని శాసనములలో చెప్పబడుచున్నది. అందుచే వీరు మొదట వింధ్య పర్వతము వారని తెలియుచున్నది.ఆంధ్రప్రాంతమున ఉండిన యక్షులు జైనమతావలంబులు కాగా, వీరు బౌద్ధమతావలంబులు. ఇది అశోకుడు పూర్వమై యుండును.నాగరాజొకడు అమరావతిలో ఒక బౌద్ధ స్థూపమును నిర్మించెను.తెలంగాణ లోను, కృష్ణకు దక్షిణమునున్న పలు గ్రామంలందు నాగులు నివసించి, తర్వాత నాశనమై కొందరు వలసకుపోయినట్లు అచ్చటి కొన్ని గ్రామంల పేర్లవల్ల తెలియుచున్నది. ఉదాహరణకి:

* 1. **నాగులేరు** - ఈచిన్నయేరు నాగుల పేరిట పల్నాటి తాలూకాలో ఇప్పటికి ప్రవహించుచున్నది.పూర్వమేనామమో తెలియదు.
* 2. **నాగరాజుపాడు** కాట్రాజుపాడు లేదా నాగరాజుపాడు ఇది తెనాలి తాలూకా కొల్లూరు ప్రాంతమునందు ఉంది. దీనిని త్రిలోచనవ పల్లవుడు నాశనము చేసినట్లు లోకలు రికార్డులు తెలుపుచున్నవి.
* 3. **నాగులపాడు** తెలింగాణయందు ఓరుగల్లు ప్రాంతమందు ఒక గ్రామం.ఇది యచట నాగుల ఉనికిని వారి నాశనమును తెలుపుచున్నది.
* 4. **నాగరాజుపాడు** గుంటూరు జిల్లాయందలి పెదనందిపాడు దగ్గరి గ్రామం. పూర్వమిచట నాగులున్నట్లు పలు శాసనములు ఉన్నాయి.

ఇమకను ఆంధ్రలో గల నాగసముద్రము, నాగవరం, నాగులవరం, సర్పవరం, నాగూరు మొదలగు గ్రామాలు ఆంధ్రలోను, కర్ణాటక ప్రాంతమందును ఉన్నందువలన నాగుల ఉనికిని తెలుపుచున్నవి.

ఆంధ్రజాతి, మహాభాగవతము ప్రకారము బలియను క్షత్రియ వంశీకులై ఉమ్ందీ వింధ్య ప్రాంతమునుండి కారణాంతరములచే దిగువకు వలసవచ్చిన కొలదిన మొదాట నాగులతో యుద్ధములోనర్చి వారిలో కొందరిని పారద్రోలిరి, తెనుగు దేశమున స్థిరపడి, నాగులతో సంబంధ బాంధవ్యాలు ఏర్పరుచుకొనిరి వారి రాజ్యమును పైఠాను, ధాన్యకటకము లందు స్థాపించు కొనినట్లు భావింపవచ్చును.

నాగులలో సూతనాగులను శాఖీయులు కోందరులోబడిపోయి శాతకర్ణి రాజులవద్ద సామంతులుగా మెలగుచువచ్చిరి. శివస్కంద నాగ శాతక చివరి శాతవాహన రాజువద్ద శాతవాహన రాష్ట్ర ప్రతినిధి పాలకుడుగా నుండెను. ఈ వంశములో హారీతిపుత్ర విహ్నుకుద చూతుకులానంద శాతకర్ణి, ఈతని కుమారుడు ధేనుసేన, కుమార్తె నాగ మూలానిక వీరందరు 3 వ శాతాబ్దిని వనవాసిలో (మైసూరు ప్రాంతం) పాలకులుగా వసించిరి.

ఆంధ్ర దేశమున ఇట్లు నాగులు ఆంధ్రులలో లీనమగుచున్న కాలముననే మధుర దేశములోని పద్మావతీ ప్రాంతమున వారి రాజ్యములు వృద్ధిఅయినవి.అచట భీమనాగ, స్క్మదనాగ, బృహస్పతినాగ, దేవనాగ, విభునాగ, వ్యాఘ్రనాగ, గణపతినాగ, అను వారి నాణెములు ఈ ప్రాంతములలో దొరికినవి.వీరిలో భావనాగ, గణపతినాగ, భావసేనులు గుప్త రాజుల సామంతులుగా నున్నట్లు కనబడుచున్నది. ధారావర్షుడను నాగరాజు కులోత్తుంగచోడ చక్రవర్తి సామంతుదుగా నుండెను.ఈ బస్తరు ఇంద్రావతీ నదికిరుప్రక్కలా నున్నది.సా.శ..1065 సం.నాటికి ఈ నాగరాజులలో మధురాంతకదేవుడు, సోమేశ్వరదేవుడు అనువారు ప్రత్యర్థులుగా ఉండిరి. వీరిదేశములో కొంతభాగము గోండుభాష ఉంది.

## మూలము
*1956 భారతి మాస పత్రిక.

వర్గం:తెగలు
అక్కినేని నాగేశ్వర రావు నాటక కళాపరిషత్ - 2016

యువకళావాహిని గత 22 సంవత్సరాలుగా డా. అక్కినేని నాగేశ్వర రావు నాటక కళాపరిషత్ పేరిట ప్రతి సంవత్సరం ఉభయ తెలుగు రాష్ట్రస్థాయి నాటిక పోటీలలను నిర్వహిస్తుంది. అక్కినేని నాగేశ్వరరావు జయంతిని పుర్కరించుకొని హైదరాబాద్ లోని రవీంద్రభారతిలో ఈ పోటీలు జరుగుతాయి. దానిలో భాగంగా 2016వ సంవత్సరపు 22వ ఉభయ తెలుగు రాష్ట్రస్థాయి నాటిక పోటీలలను రవీంద్రభారతి వేదికగా, 2016, సెప్టెంబరు 18,19 తేదీలలో నిర్వహించారు.

## పురస్కారాలు
* అక్కినేని జీవన సాఫల్య పురస్కారం: ఆర్. నారాయణమూర్తి. ఈ కార్యక్రమంలో సినీనటుడు డాక్టర్‌ కైకాల సత్యనారాయణ, కళాపరిషత్‌ అధ్యక్షులు సారిపల్లి కొండలరావు, చిత్ర దర్శకులు కోడి రామకృష్ణ, గజల్ శ్రీనివాస్, కృష్ణకుమారి తదితరులు పాల్గొన్నారు.
* అక్కినేని పరిషత్ రంగస్థల పురస్కారం: ఎం. వి. ఎస్. హరనాథ రావు, ఎన్. రవీంద్రరెడ్డి, ఎ. కోటేశ్వరరావు, తడకమళ్ళ రామచంద్రరావు.

## పరిషత్తు వివరాలు - నాటక/నాటికలు

## బహుమతుల వివరాలు
19వ తేదీన ముగింపు సభ, బహుమతి ప్రదానోత్సవం జరిగింది.
* ఉత్తమ ప్రదర్శన: బైపాస్
* ద్వితీయ ఉత్తమ ప్రదర్శన: యాది
* ఉత్తమ నటుడు: గోపరాజు రమణ (బైపాస్)
* ఉత్తమ నటి: అమృతవర్షిణి (యాది)
* ఉత్తమ ప్రతినాయకుడు: రామకృష్ణారావు (మాతృక)
* ఉత్తమ దర్శకుడు: ఉదయ్ భాగవతుల (ఎవరిని ఎవరు క్షమించాలి)
* ఉత్తమ రచయిత: వల్లూరి శివప్రసాద్ (అమ్మసొత్తు)
* ఉత్తమ సాంకేతికవర్గం: శేషగిరిరావు (పితృదేవోభవ)
* ఉత్తమ క్యారెక్టర్ ఆర్టిస్ట్: జోగారావు (ఎవరిని ఎవరు క్షమించాలి)
* ప్రత్యేక బహుమతులు: బి. నాగేశ్వరరావు (అమ్మసొత్తు)

## ఇవికూడా చూడండి
* అక్కినేని నాగేశ్వర రావు నాటక కళాపరిషత్
* అక్కినేని నాగేశ్వర రావు నాటక కళాపరిషత్ - 2019

## మూలాలు

వర్గం:అక్కినేని నాగేశ్వర రావు నాటక కళాపరిషత్